laion/Wikipedia-Exotic huggingface dataset:
דיון לופי

דיון לופי (באנגלית: Dion Lopy; נולד ב-2 בפברואר 2002) הוא כדורגלן סנגלי המשחק בעמדת הקשר באלמריה. לופי נולד בדקר שבסנגל, ושיחק באקדמיית הנוער אוסלו שבעיר. ב-5 באוקטובר 2020 חתם לשלוש עונות בסטאד ריימס מהליג 1. את הופעת הבכורה שלו במדי הקבוצה הבכירה ערך ב-4 באפריל 2021, בתיקו 2–2 עם סטאד רן. ב-5 באוגוסט 2023 חתם באלמריה לשש שנים. לופי משחק בקביעות בנבחרת הצעירה של סנגל, איתה הגיע לגמר גביע אפריקה לאומות עד גיל 20 ב-2019, ולשמינית גמר גביע העולם בכדורגל עד גיל 20 2019. ב-3 באוגוסט 2019 ערך הופעת בכורה במדי הנבחרת הבוגרת. נבחרת סנגל עד גיל 20 סגנות גביע אפריקה לאומות עד גיל 20 (1): 2019 מדיה וקבצים בנושא דיון לופי בוויקישיתוף דיון לופי, באתר Transfermarkt דיון לופי, באתר Soccerway דיון לופי, באתר BDFutbol דיון לופי, באתר WorldFootball.net דיון לופי, באתר National Football Teams דיון לופי, באתר FootballDatabase.eu Dion Lopy, prêt à rugir en rouge et blanc ! | Stade de Reims, www.stade-de-reims.com Transferts : Reims enrôle le jeune Dion Lopy, L'Équipe (בצרפתית) Rédaction, CAN U20 : meilleur joueur, buteur, équipe-type… Le tableau d’honneur complet, Afrik-Foot, ‏2019-02-18 (ב־) Dion Lopy - Equipe nationale, www.transfermarkt.fr (בצרפתית) Benjamin Strack-Zimmermann, Senegal vs. Liberia (3:0), www.national-football-teams.com (באנגלית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מערכת הוכחת סיכון

מערכת הוכחת סיכון (באנגלית: Proof of stake‏ (PoS)) היא מערכת המאפשרת למשתתפים רבים להגיע יחד להחלטה משותפת באופן מבוזר, גם אם אינם בהכרח מכירים וסומכים זה על זה, כאשר תהליך קבלת ההחלטות מתחשב בכמות האחזקות של כל משתתף בנכס מסוים, כלומר נותן משקל רב יותר לאלו שיש ברשותם כמות גדולה יותר של הנכס. בהשוואה למערכות הוכחת עבודה, מערכות הוכחת סיכון נזקקות לפחות משאבי חישוב, ולכן נחשבות יותר חסכוניות באנרגיה. מטבעות מבוזרים עושים שימוש במערכות כאלו. המטבע הראשון שאימץ מערכת שכזו היה Peercoin (אנ'), בשנת 2012. כדי שעסקת בלוקצ'יין תוכר, היא חייבת להתווסף לבלוקצ'יין. הוספה זו מבוצעת על ידי מאמתים, אשר ברוב הפרוטוקולים מתוגמלים על כך. על מנת שהבלוקצ'יין יישאר מאובטח, עליו להיות בעל מנגנון שמונע ממשתמש או קבוצה זדוניים להשתלט על האימות. מערכת הוכחת סיכון עושה זאת בכך שהיא דורשת מהמאמתים להחזיק כמות מסוימת של אסימוני בלוקצ'יין, דבר שמחייב תוקפים פוטנציאליים לרכוש חלק גדול מהאסימונים בבלוקצ'יין כדי להתקיף. מערכת הוכחת עבודה, מנגנון קונצנזוס נפוץ נוסף, משתמשת באימות של יכולת חישובית לצורך עימות עסקאות, דבר שדורש מתוקף פוטנציאלי להשתלט על חלק גדול מכוח החישוב של רשת המאמתים. בשל כך דורשת שיטה זו כמויות גדולות של אנרגיה. מערכת הוכחת סיכון היא הרבה יותר חסכונית מבחינה זו. בשנת 2021, אילון מאסק וביל גייטס נתפסו כמי שיכולים להזיק לבלוקצ'יינים של מערכת הוכחת עבודה כמו ביטקוין ואתריום, בשל פרסום צריכת האנרגיה העצומה שלהם. לעומתם, היעילות של מטבעות מבוססי מערכת הוכחת סיכון כמו Cardano (אנ'),‏ EOS ו-Stellar (אנ') הובילה אותם להיות מכונים "מטבעות ירוקים". המטבע אתריום עבר למערכת הוכחת סיכון לקראת סוף 2022. F. Saleh, Blockchain without Waste: Proof-of-Stake, The Review of Financial Studies, ‏7 ביולי 2020 (באנגלית) Paolo Tasca, A Taxonomy of Blockchain Technologies: Principles of Identification and Classification, Ledger, ‏15 בפברואר 2019 (באנגלית) Rong Zhang, Wai Kin (Victor) Chan, Evaluation of Energy Consumption in Block-Chains with Proof of Work and Proof of Stake, Journal of Physics: Conference Series, ‏2020 (באנגלית) Kevin Leyes, Elon Musk's Tweet Radically Changed the Crypto Game. Here's What You Need to Know., Entrepreneur, ‏15 ביוני 2021 (באנגלית) Sorkin, Andrew Ross, Why Bill Gates is worried about Bitcoin, הניו יורק טיימס, ‏9 במרץ 2021 (באנגלית) Joanna Partridge, Bitcoin price back above $40,000 after Elon Musk comments, הגרדיאן, ‏14 ביוני 2021 (באנגלית) Kaplan, Ezra, Cryptocurrency goes green: Could 'proof of stake' offer a solution to energy concerns?, NBC, ‏25 במאי 2021 (באנגלית) Ethereum devs confirm the perpetual date for The Merge, Cointelegraph (באנגלית)
יה שמך ארוממך

יָהּ שִׁמְךָ אֲרוֹמִמְךָ הוא פיוט שחובר על ידי רבי יהודה הלוי כרשות לפני תפילת הקדיש שבין ישתבח ליוצר. באקרוסטיכון חתום שם המחבר (יהודה), וכל בית מסיים במילים מתוך הקדיש "יִשְׁתַּבַּח וְיִתְפָּאַר וְיִתְרוֹמַם וְיִתְנַשֵּׂא". ככל הנראה, במקור לא נועד הפיוט למועד מסוים, ונכתב כרשות לקדיש סתם. בנוסח איטליה הוא משמש כרשות לקדיש ביום הראשון של פסח. בנוסח הספרדים לענפיו נקלט הפיוט בתפילות ראש השנה (ברובן בתפילת שחרית של היום השני), בחלקן בתפקידו המקורי כרשות לקדיש (למשל בנוסח פרובנס), ובחלקן הוא עבר לשמש אופן (למשל במנהג אלג'יר). כיום, מרבית הקהילות הספרדיות אינן אומרות את הפיוט במקומו המקורי אלא אחרי חזרת הש"ץ. לפיוט לחנים מסורתיים רבים. הפיוט עוסק בהתבוננות בגדלות הבורא, בטבע ובגרמי השמים. ההתפעלות מהטבע מביאה את האדם לבירור מקומו ותפקידו מול הבורא - "אַשְׁרֵי אִישׁ אֲשֶׁר יָחִישׁ לְהַזְכִּיר עֹז גְּבוּרוֹתָיו". דרך ההתבוננות על מעשי הבורא שאליה קורא רבי יהודה הלוי מתייחדת בכך שהיא אינה מתיימרת להשיג את המכוסה מהאדם "הֶאֱזַנְתִּי וְהֶאֱמַנְתִּי לֹא אֶשְׁאַל וְלֹא אֲנַסֶּה", "חֲקוֹר פָּעֳלוֹ אַךְ גָּדְלוֹ תָּשִׂימָה נֶגְדֶּךָ, אַל תִּדְרֹשׁ בְּסוֹף וּבְרֹאשׁ בַּמֻּפְלֶא וּבַמְּכֻסֶּה". בדרך דומה כותב ריה"ל בספר הכוזרי שעדיפה הימנעות ממחקר על דבר טעמי המצוות, ואם נזקק האדם למחקר כזה עליו להיזהר במקורותיו ובתכניו: ”תוֹרָה מֵאֵת הָאֱלֹהִים יִתְבָּרָךְ, וּמִי שֶּׁקִּבְּלָהּ קִבּוּל שָׁלֵם מִבְּלִי שֶׁיִּתְחַכֵּם בָּהּ בְּשִׂכְלוֹ, הוּא מְעֻלֶּה מִמִּי שֶׁיִּתְחַכֵּם בָּהּ וְחָקָר. אַךְ מִי שֶׁנָּטָה מֵהַמַּדְרֵגָה הָעֶלְיוֹנָה הַהִיא אֶל הַמֶּחְקָר, טוֹב שֶׁיּוֹצִיא בָּהֶם מוֹצָאֵי הַחָכְמָה מִשֶּׁיַּעַזְבֵם לִסְבָרוֹת רָעוֹת וְלִסְפֵקוֹת מְבִיאוֹת אֶל אֲבַדּוֹן.” יה שמך ארוממך האתר הפיוט והתפילה יה שמך ארוממך, במסורת יהודי דנציג, באתר בית התפוצות הרב מאיר מאזוז, ביאור הפיוט – ’יה שמך ארוממך', באתר ישיבת כסא רחמים רומז לדברי אחז (ספר ישעיה, פרק ז', פסוק י"ב): "לֹא־אֶשְׁאַ֥ל וְלֹֽא־אֲנַסֶּ֖ה אֶת ה'". אמנם שם כוונת אחז הייתה לרעה, וכמו שמפרש רש"י: "לא אנסה - אין רצוני שיתקדש שמו על ידי". כאן ריה"ל משתמש בביטוי במשמעות של אמונה תמימה. על פי הפסוק בספר תהלים, פרק י"ט, פסוק ב': "הַשָּׁמַיִם מְסַפְּרִים כְּבוֹד אֵל וּמַעֲשֵׂה יָדָיו מַגִּיד הָרָקִיעַ" על פי לשון הפסוק בספר ישעיהו, פרק מ', פסוק כ"ח: "אֵין חֵקֶר לִתְבוּנָתוֹ" רומז לדברי עקביא בן מהללאל (משנה, מסכת אבות, פרק ג', משנה א'): "דע מאין באת". רומז לדברי המשנה (מסכת חגיגה, פרק ג', משנה א'): "כל המסתכל בארבעה דברים, ראוי לו כאילו לא בא לעולם, מה למעלה, מה למטה, מה לפנים, ומה לאחור", וכן לדברי בן סירא המובאים בתלמוד בבלי, מסכת חגיגה, דף י"ג, עמוד א': "במופלא ממך אל תדרוש ובמכוסה ממך אל תחקור, במה שהורשית התבונן אין לך עסק בנסתרות". שד"ל, מבוא למחזור בני רומא, תל אביב תשכ"ו, עמ' 50. מחזור קטן כמנהג ק"ק ארגיל, ליוורנו תרמ"ו, עמ' 68–70 (בתוך התפילה), ובעמ' 116–117 (אחרי שחרית). מאמר ב, כו
הנאהבים (קלף טארוט)

הנאהבים שנקרא גם בשמות: "פרשת דרכים", "החתונה" או "המאוהב", הוא קלף מספר 6 בארקנה הגדולה של קלפי הטארוט. הקלף מזוהה עם מזל תאומים, ובחלק מהחפיסות אף נקרא "התאומים". כמו כן, מזוהה הקלף עם אלמנט האוויר. הקלף מייצג זוג אוהבים, מערכת יחסים הרמונית המבוססת על אהבה וזוגיות טובה. אך ישנו היבט נוסף לקלף והוא דילמה, צומת דרכים, הצורך בקיומה של בחירה. ארתור אדוארד וייט גרס כי קלף הנאהבים מייצג משיכה, אהבה, יופי, והתגברות על מכשולים. המשמעות הרווחת ביותר של קלף הנאהבים היא עניין הבחירה בין אפשרויות. בקלפים שצוירו לפני הקלף של ריידר, מופיע לרוב גבר בין שתי נשים ומעליהם קופידון אשר מחכה לראות באיזו מהן הוא יבחר כדי לשלוח אליה חץ. הסיפור המיתולוגי מאחורי הקלף הוא על הרקולס, שהגיע לצומת דרכים והיה צריך לבחור באיזו מהן ללכת. באחת חיכתה לו אישה צעירה, יפה וחושנית שהבטיחה לו את שלל תענוגות החיים, ובשנייה אישה חכמה ומנוסה שהבטיחה לו חיים של הצלחה. מאז נחשב הקלף הזה לקלף של בחירה – קבלת החלטה קשה בצומת דרכים. בקלף של ריידר, לעומת זאת, מצוירים אדם וחווה בגן עדן, כשמעליהם אלוהים המשגיח עליהם. גם כאן הם צריכים לבחור בין להיכנע לפיתוי ולאכול מהפרי האסור על העץ שמאחורי חווה, או לציית לציווי האלוהי ולהישאר בגן העדן שלהם[דרוש מקור]. בקלף של השחר המוזהב מופיע הסיפור של פרסאוס ואנדרומדה. מדיה וקבצים בנושא הנאהבים בוויקישיתוף 78 Weeks of Tarot: The Lovers, Tarot, Tea, & Me - A Tarot Reader's Community (באנגלית) הילה טארוט, פשוטארוט
המרכבה (קלף טארוט)

המרכבה הוא הקלף השביעי בארקנה הגדולה של קלפי הטארוט. ברוב החבילות מתואר רכב צעיר עם שרביט, נשק ולעיתים גם מושכות הנוהג במרכבה שרתומה לרוב בזוג סוסים או ספינקסים שכל אחד מהם בעל מין וצבע שונה. הקלף מסמל קושי והתנגדות חיצוניים, כוחות מנוגדים שהאדם נתקל בהם ועוצרים את התקדמותו. קלף זה הוא קלף של התגברות על מכשולים וגיוס הכוחות המניעים בחייו של האדם על מנת להמשיך ולהתקדם. הקלף מצביע לרוב על תוצאה חיובית, אך כזאת שתושג במאמץ ניכר. יש הגורסים כי קלף המרכבה מייצג שלב במסע הרוחני בו האדם משיג מטרות, בעוד אחרים טוענים כי השיעור שקלף המרכבה בא ללמד הוא שאם האדם לא ינקוט פעולה וילחם על מה שחשוב ויקר לו, הוא יאבד אותו. על פי ארתור אדוארד וייט, קלף המרכבה מסמל בין היתר השגחה עליונה, מלחמה ונקמה. מדיה וקבצים בנושא המרכבה בוויקישיתוף הילה טארוט, פשוטארוט קלף המרכבה בטארוט - פירוש, משמעויות ומסרים, באתר טאו TAO Arthur Edward Waite, The pictorial key to the tarot: being fragments of a secret tradition under the veil of divination, Amer. ed, York Beach, ME: Samuel Weiser, Inc, 2000, ISBN 0-87728-218-8
ים (פירושונים)

האם התכוונתם ל... ים – מצבור גדול של מים מלוחים המחובר לאוקיינוס ים (אל) – אל מהמיתולוגיה הכנענית י-ם – קיצור נפוץ של שם העיר ירושלים יאם – שמם המשותף של כמה מיני צמחים בסוג דיאוסקוריאה, שיוצרים פקעות הראויות למאכל
ארגובית

אַרְגוֹבִּית (או אַרְגוֹבַּה; בארגובית ובאמהרית: አርጎብኛ "אַרְגוֹבִּנְיַה") היא שפה אתיו-שמיות בסכנת הכחדה, בענף השמי הדרומי במשפחה השמית, המדוברת באתיופיה באזור מצפון-מזרח לאדיס אבבה בפי בני העם ארגובה. חוקרים מסווגים את הארגובית בקבוצת-משנה של השפות האתיו-שמיות הדרומיות, יחד עם אמהרית הקרובה אליה ביותר ולצד שפות גוראגה. כבר באמצע שנות ה-60 של המאה ה-20, אדוארד אולנדורף ציין כי ארגובית "נעלמת במהירות לטובת אמהרית, ורק כמה מאות קשישים עדיין מסוגלים לדבר אותה". כיום, בני ארגובה רבים במדינת הררי עוברים לדבר בשפת אורומו. השפה מדוברת במספר כיסים גאוגרפיים, ויש לה לפחות ארבעה ניבים אזוריים: בעיר הרר (נכחד), בעיר אַלִיוּ אַמְבַּה, בעיר שֵװַה רוֹבִּיט רובית ובכפר שוֹנְכֵּה. Cohen, Marcel (1931) Études d'éthiopien méridional (Collection d'ouvrages orientaux). Paris: Geuthner. Cohen, Marcel (1939) Nouvelles Études d'éthiopien méridional. Paris: Ancienne Honoré Champion. Leslau, Wolf (1997) Ethiopic Documents: Argobba. Grammar and dictionary. Wiesbaden: Harrassowitz. ISBN 3-447-03955-8. Zelealem Leyew and Ralph Siebert (1994) Argobba. S.L.L.E. Linguistic Reports no. 22. Addis Ababa: SIL/Institute of Ethiopian Studies, Addis Ababa University. Zelealem Leyew, Ralph Siebert (2002), Sociolinguistic Survey Report of the Argobba Language of Ethiopia SIL Electronic Survey Reports, SILESR 2002-026 (PDF) מפקד אוכלוסין 2007 Ullendorff, Edward, (1965) The Ethiopians: An Introduction to Country and People, second edition (London: Oxford University Press), pp. 131f. ISBN 0-19-285061-X. Kifleyesus, Abbebe. 2006. The Argobba of Ethiopia are not the Language They Speak. Aethiopica: International Journal of Ethiopian Studies 9:7-22.
ג'ובאני דלה רוביה

ג'ובאני דלה רוביה (באיטלקית: Giovanni della Robbia;‏ 1469, פירנצה – 1529, פירנצה) היה פסל רנסאנס איטלקי שעבד עם חומר קרמי. הוא בנו של אנדראה דלה רוביה, אחיו הבוגר של ג'ירולמו דלה רוביה ובן אחיינו של לוקה דלה רוביה. ג'ובאני עבד שנים רבות כעוזר של אביו וירש את בית המלאכה שלו. סבסטיאן הקדוש במוזיאון הלובר טברנקל בכנסיית שנים עשר השליחים בפירנצה מדיה וקבצים בנושא ג'ובאני דלה רוביה בוויקישיתוף ג'ובאני דלה רוביה, באתר אנציקלופדיה בריטניקה (באנגלית)
אור החיים (חנות ספרים)

המונח "ספרי אור החיים" מפנה לכאן. לערך העוסק בספר אור החיים שכתב רבי חיים בן עטר, ראו אור החיים (ספר). רשת אור החיים היא רשת חנויות ספרים ישראלית, המוכרת בעיקר ספרי קודש ומוצרי יודאיקה. הרשת התחילה כחנות שהוקמה עי ישראלזון ברחוב אור החיים בבני ברק הרשת הוקמה בשנת 2007 על ידי יעקב ביבלה. נכון לשנת 2023 לרשת יש 24 סניפים בישראל, בעיקר בריכוזי אוכלסייה חרדיים ועוד סניפים רבים בארצות הברית ובאירופה, והסניף הראשי, הנקרא "MANNY'S ", ממוקם ברחוב חבקוק בשכונת מאה שערים בירושלים. בסניפי החברה נמכרים בו ספרים גם ביידיש, אנגלית, צרפתית, רוסית, ספרדית, פורטוגזית וטורקית. ברשת קיימים כ-70,000 כותרים למכירה, כאשר בכל סניף יש בין 7,000 ל-12,000 כותרים, ובסניף הראשי יש כ-50,000 כותרים. לרשת ספרי אור החיים יש אתר ובו למעלה מ 36,000 כותרים מספר שמדרג אותה כמספר אחת מבין כל האתרים לממכר ספרי קודש בארץ ובעולם בשנת תשע"ו הוסיפה חברת אור החיים לסלוגן הפרסומי שלה דמות בשם "ספרא", תחת הכותרת "ספרא אמר, ספרא יודע". את השקת הדמות בצעה החברה לאחר קמפיין ממושך שכותרתו "העולם מתחלק לשניים", והחברה משתמשת בדמות עד היום בפרסומיה ובמודעותיה. בשנת תשפ"ב (2021) קנתה ההוצאה את יריד החסידות של צמאה בבנייני האומה וקיימה אותו בבנייני האומה, באתר האינטרנט שלה ובחנויות הרשת. אתר האינטרנט הרשמי של אור החיים יניב מגל, ‏בין קודש לחול: תכירו את הכוח העולה בשוק הספרים החרדי, באתר גלובס, 30 באוקטובר 2012 מי אנחנו, באתר ספרי אור החיים סניפים, באתר ספרי אור החיים יואל שר, ר' יעקב ביבלה, מבעלי רשת ספרי אור החיים: "בחודש הספר הזה חשבנו בשבילכם על כל אות", כ"ה בסיון תשפ"א, באתר ערוץ 7
דריוס מיו

דריוס מיו (בצרפתית: Darius Milhaud;‏ 4 בספטמבר 1892 – 22 ביוני 1974) היה מלחין ומורה יהודי-צרפתי. מיו היה חבר ב"קבוצת השישה" ונמנה עם המלחינים הפוריים ביותר במאה ה-20. מיו נולד למשפחה יהודית באקס-אן-פרובאנס והחל ללמוד בפריז אצל שארל וידור וונסן ד'אנדי. כיוון שהתיידד עם אריק סאטי שנים רבות לפני שנוצרה "קבוצת השישה", היה היחיד מחברי הקבוצה שלא היה מעולם במחלוקת עם מלחין זה. בצעירותו עבד זמן מה בפמליה הדיפלומטית של פול קלודל, המשורר והמחזאי החשוב, שכיהן כשגריר צרפת בברזיל. בטיול בארצות הברית בשנת 1922 גילה את הג'אז, שהשפיע רבות על השקפתו המוזיקלית. הוא עזב את צרפת בשנת 1939 והיגר לאמריקה בשנת 1940. הוא עבד שם בהוראה במילס קולג' באוקלנד, קליפורניה. משנת 1947 עד 1971 לימד לסירוגין במילס ובקונסרבטואר בפריז, עד שמחלה שהתגלתה אצלו בסביבות 1947 והביאה אותו לבסוף לכיסא גלגלים אילצה אותו לפרוש מעבודתו. הוא מת לבסוף בז'נבה. בשנת 1952 חי זמן מה בישראל וכתב בה חלק מהאופרה שלו "דוד". המוזיקה שלו נודעת במיוחד בהשפעה שקיבלה מן הג'אז וכן ממוזיקה דרום אמריקאית, וכן הוא ידוע על השימוש שעשה בפוליטונאליות (שימוש ביותר מסולם אחד בבת אחת). מיו (כמו בני זמנו פאול הינדמית, בוהוסלב מרטינו והייטור וילה לובוס) הצטיין במהירות כתיבתו, יוצר שפעולת ההלחנה נראתה טבעית לו כמעט כנשימה. יצירותיו החשובות ביותר כוללות את "השור על הגג" (Le Boeuf sur le Toit) (בלט), "בריאת העולם" (ג'אז), "סקרמוש" (סוויטה לשני פסנתרים) ו-"Saudades do Brasil" (סוויטת מחול). את האוטוביוגרפיה שלו הכתיר בשם "תווים ללא מוזיקה", שם ששונה לאחר מכן ל"חיי המאושרים". על שמו הוקם "תיאטרון דריוס מיו" בפריז (Théâtre Darius Milhaud). ו:קונסרבטוריון על שם דריוס מיו" באקס אן פרובנס. דריוס מיו נפטר בז'נבה שבשווייץ בגיל 81. בהתאם לבקשתו נטמן בחלקה היהודית בבית הקברות סן-פייר (צר') בעיר הולדתו. יאניס קסנאקיס מורטון סובוטניק דייב ברובק ביל סמית ברט בכרך קרלהיינץ שטוקהאוזן (אם כי הוא עזב את לימודיו בשלב מוקדם) ויליאם בולקום צ'ארלס דודג' פיליפ גלאס סטנלי הולינגסוורת' אנדרה היידו רות אנדרסון מדיה וקבצים בנושא דריוס מיו בוויקישיתוף דריוס מיו, במסד הנתונים הקולנועיים IMDb (באנגלית) דריוס מיו, באתר AllMovie (באנגלית) דריוס מיו, במסד הנתונים הקולנועיים KinoPoisk (ברוסית) דריוס מיו, באתר אפל מיוזיק (באנגלית) דריוס מיו, באתר ספוטיפיי דריוס מיו, באתר קומפוניסטן דר גגנווארט דריוס מיו, באתר AllMusic (באנגלית) דריוס מיו, באתר MusicBrainz (באנגלית) דריוס מיו, באתר Discogs (באנגלית) דריוס מיו, באתר Songkick (באנגלית) דריוס מיו, דף שער בספרייה הלאומית דריוס מיו מבקר בישראל, יומני כרמל אפריל 1952 (התחלה 5:58) דריוס מיו, באתר "Find a Grave" (באנגלית) דריוס מיו, באתר אנציקלופדיה בריטניקה (באנגלית)
ג'ירולמו דלה רוביה

ג'ירולמו דלה רוביה (באיטלקית: Girolamo della Robbia;‏ 1488, פירנצה – 1566, פריז) היה פסל רנסאנס איטלקי שעבד עם חומר קרמי. ג'ירולמו דלה רוביה בנו הצעיר של אנדראה דלה רוביה ובן אחיינו של לוקה דלה רוביה ואחיו של ג'ובאני דלה רוביה. ג'ירולמו עבר לחצרו של פרנסואה הראשון, מלך צרפת בסמוך ללקיחתו הזמנית בשבי למדריד של פרנסואה הראשון ולמות אביו אנדראה דלה רוביה, חזר ג'ירולמו לפירנצה. אמנות דקורטיבית במוזיאון הלובר פרנסואה הראשון, מלך צרפת במוזיאון המטרופוליטן לאמנות פרוטומה של גיבור קלאסי או קיסר במוזיאון לאמנות בקליבלנד פרוטומה במוזיאון פול גטי מדיה וקבצים בנושא ג'ירולמו דלה רוביה בוויקישיתוף
אברהם צאלח (פירושונים)

האם התכוונתם ל... מארי אברהם צאלח (בן מהרי"ץ) – הראב"ד הקבוע השביעי של בית דין צנעא, בנו של מהרי"ץ. מארי אברהם צאלח (בן צאלח) – חבר בית הדין הקבוע העשירי והאחרון בצנעא, נינו של מהרי"ץ.
אברהם צאלח (בן צאלח)

מארי אברהם בן צאלח צאלח (ב' באב ה'תקפ"ה – כ"ו באייר ה'תרס"ה, 17 ביולי 1825 – 31 במאי 1905) היה חכם מחכמי יהדות צנעא בסוף המאה ה-19, ודיין בבית הדין הגדול בצנעא. נולד למארי צאלח צאלח, נכדו של מהרי"ץ בעיר צנעא בירת תימן, בב' באב ה'תקפ"ה (17 ביולי 1825). למד אצל חכמי משפחתו צאלח בבית הכנסת של המשפחה בית צאלח. היה חבר בישיבה הגדולה שהתקיימה בבית כנסת זה. מצבו הכלכלי היה קשה. בשנת ה'תרכ"ז (1867) נכנס כחבר בבית הדין הגדול בצנעא לאחר פטירת מארי יחיא הכהן, תחת הראב"ד מארי סלימאן קארה והראב"ד מארי סלימאן צאלח. שימש כדיין כ-38 שנה, עד פטירתו. במצור והרעב הגדול חוזת אלנפר גלה לשבאם ולעמראן. ארבעת בניו נפטרו ברעב. נפטר בצנעא מרעב בכ"ו באייר ה'תרס"ה (31 במאי 1905). בלווייתו השתתפו קצת יותר מעשרה אנשים בלבד. כמעט כל צאצאיו מתו ברעב, והם מופיעים בתמונתו המפורסמת. ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 494–495 מארי אברהם בן צאלח צאלח, באתר האגודה לטיפוח חברה ותרבות ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 494–495 הרב עמרם קורח, סערת תימן, ירושלים, ה'תשי"ד (1954), עמודים ל"ה, ס"ה יוסף חבארה, בתלאות תימן וירושלים, ירושלים, ה'תש"ל (1970), עמ' 53–54
מיקל אנקר

מיקל אנקה (דנית:Michael Ancher;‏ 9 ביוני 1849 – 19 בספטמבר 1927) היה אמן ריאליסטי דני, וידוע בציוריו של דייגים, אגמים וסצנות אחרות מקהילת הדייגים הדנית והיה בין מייסדי ציירי סקיין. היה בעלה של הציירת אנה אנקה. מיקל פיטר אנקר נולד ברוצקר שבאי בורנהולם. בנו של סוחר מקומי, למד בבית הספר אך לא הצליח להשלים את לימודיו התיכוניים מאחר שאביו נקלע לקשיים כלכליים, מה שאילץ אותו להסתדר בעצמו. בשנת 1865 מצא עבודה כפקיד חניך באחוזה ליד רונדה שבמזרח יוטלנד. בשנה שלאחר מכן הוא פגש את הציירים תיאודור פיליפסן ווילהלם גרוט שהגיעו לאזור לצייר. הם התרשמו מעבודתו המוקדמת, ועודדו אותו לעסוק בציור כמקצוע. בשנת 1871, הוא שהה תקופה קצרה בבית הספר לאמנות של נילסן על מנת להצטרף לאקדמיה המלכותית הדנית לאמנות בקופנהגן בהמשך השנה. למרות שבילה זמן מה באקדמיה, הוא עזב בשנת 1875 מבלי שסיים את לימודיו. אחד מחבריו ללימודים היה קרל מאסן שהזמין אותו לנסוע לסקיין, כפר דייגים קטן בצפון הרחוק של יוטלנד, שם נפגשים הים הבלטי והים הצפוני. מאמצע שנות ה -70 של המאה ה -19, הוא ומדסן הפכו לחברי מפתח בקבוצת אמנים שהתכנסו שם מדי קיץ, המכונים ציירי סקיין. לאחר שאנקר ביקר לראשונה בסקגן בשנת 1874, הוא התיישב שם והצטרף לחברת האמנים ההולכת וגדלה. מושבת הציירים נפגשה באופן קבוע במלון Brøndums בסקיין כדי להחליף רעיונות. בשנת 1880 התחתן אנקר עם ציירת אחרת ילידת סקיין, אנה ברונדום, שלאביה היה שייך מלון ברונדמס. בשנים הראשונות לנישואיהם היה לבני הזוג בית וסטודיו שהפך למוזיאון סקיין. לאחר לידת בתם הלגה בשנת 1883, עברה המשפחה למרקווג שבסקיין. את פריצת הדרך האמנותית שלו השיג בשנת 1879. עבודותיו של מיקל אנקה מתארות את הדייגים של סקגן ואת חוויותיהם הדרמטיות בים, המשלבות ריאליזם עם קומפוזיציה קלאסית. עבודות מפתח כוללות את הם יעקוף את הנקודה?, סירת ההצלה המובלת בדיונות (1883), הצוות ניצל (1894) והאיש הטבוע (1896). מיקל אנקה הושפע מהכשרתו המסורתית באקדמיה המלכותית הדנית לאמנויות בשנות ה -70 שהטילה כללים נוקשים על הקומפוזיציה. עם זאת, נישואיו לאנה אנקה הציגו בפניו את הרעיון הנטורליסטי של מציאות לא מעוותת וצבעיה. על ידי שילוב ההרכב הציורי של נעוריו עם תורת הנטורליזם, מייקל אנקה יצר מה שכונה אמנות פיגורטיבית מונומנטלית מודרנית, כגון בציור הטבילה. בין היתר ניתן לראות את עבודותיהם של אנה ומיקל אנקה במוזיאון סקגן, מוזיאון סטטנס לאמנות, מוזיאון פרדריקסבורג, אוסף הירשפרונג ומוזיאון לאמנות ריבה. מיקל קיבל את מדליית אקרסברג בשנת 1889 ובשנת 1894 את אות מסדר הדנברוג. המעון של אנה ומיקל אנקה נרכש בשנת 1884. בשנת 1913 נוסף לנכס סטודיו גדול ומהווה חלק מהמוזיאון הנוכחי. עם מותה בשנת 1964, בתם, הלגה אנקה, הורישה את הבית ואת כל תוכנו לקרן הלגה אנקה. בשנת 1967 הפך הבית למוזיאון, בית אנקה. הריהוט והציורים המקוריים שיצרו בנוסף לעבודות ואמנים אחרים של סקיין מוצגים בבית ובסטודיו המשוחזרים. מדיה וקבצים בנושא מיקל אנקר בוויקישיתוף Kunstindeks Danmark & Weilbachs kunstnerleksikon, www.kulturarv.dk Skagens Kunstmuseer, Skagens Kunstmuseer (ב־)
Woman (שיר של דוג'ה קאט)

"Woman" (בעברית: "אִשָׁה") הוא שיר שהוקלט על ידי הראפרית האמריקאית דוג'ה קאט, מתוך אלבום האולפן השלישי שלה, Planet Her. השיר יצא לאור ב-1 באוקטובר 2021, על ידי חברות התקליטים קימוסבי רקורדס ו-RCA רקורדס, ביחד עם שאר שירי האלבום. ב-1 באוקטובר 2021 נשלח לרדיו להיטים עכשוויים באיטליה והופץ כסינגל הרביעי מהאלבום. השיר הגיע למקום ה-20 במצעד הבילבורד גלובל 200. ב-1 בספטמבר 2022, השיר חצה את רף המיליארד ההשמעות בשירות הזרמת המדיה ספוטיפיי, יחד עם הסינגל שלה "Say So", והעניק לדוג'ה את התואר עבור הראפרית הראשונה עם שני שירים סולואים אשר חוצים את רף המיליארד ההשמעות. השיר נכתב על ידי אמאלה דלמיני, ג'יידנה מוביסון, לידיה אסרת, דייוויד שפרשר, לינדן ג'יי, ארון הורן ואיינסלי ג'ונס והופק על ידי יטי ביטס, לינדן ג'יי, איינזלי ג'ונס וקריט קלאסיקס. רוזמרי אקאפן מ-Exclaim! כתבה ש"בדרך אופיינית לדוג'ה, היא עדיין מסוגלת להעביר את הבתים הרגילים המהירים שלה, בתוספת פזמון קליט". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות. האודיו הוויזואלי הרשמי של השיר הועלה לערוץ היוטיוב של דוג'ה קאט ב-1 באוקטובר 2021 וזכה להצלחה רבה כאשר צבר למעלה מ-31 מיליון צפיות. הקליפ קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65. מידע על היצירה "Woman" באתר מיוזיק בריינז מילות השיר "Woman" באתר Genius סרטון השיר "Woman" באתר יוטיוב אמאלה דלמיני, ג'יידנה מוביסון, לידיה אסרת, דייוויד שפרשר, לינדן ג'יי, ארון הורן, איינסלי ג'ונס יטי ביטס, לינדן ג'יי, איינזלי ג'ונס, קריט קלאסיקס Planet Her - Doja Cat | Songs, Reviews, Credits | AllMusic (באנגלית), נבדק ב-2021-08-30 Doja Cat - Woman (Radio Date: 01-10-2021), web.archive.org, ‏2021-09-24 Doja Cat, Billboard [https://twitter.com/spotify/status/1565437798345162752 The stars are shining extra bright on #PlanetHer. @DojaCat just became a 3 time #BillionsClub member with #Woman and #SaySo surpassing 1 Billion streams ⭐️⭐️⭐️], Twitter Doja Cat – Woman, נבדק ב-2021-08-30 Doja Cat Shows Off a World of Range on 'Planet Her' | Exclaim!, exclaim.ca (ב־Canadian English) Woman, נבדק ב-2021-08-30 Doja Cat - Woman (Visualizer), נבדק ב-2021-08-30 Hot 100 Songs, בילבורד, ‏2022 Auszeichnungen Archiv, IFPI Austria - Verband der österreichischen Musikwirtschaft (ב־) ARIA Top 50 Singles Chart, www.aria.com.au (באנגלית) Certificazioni - FIMI, www.fimi.it (ב־) Gold & Platinum, RIAA (באנגלית אמריקאית) ultratop.be - ULTRATOP BELGIAN CHARTS, www.ultratop.be CERTIFICADOS, Pro-Música Brasil (ב־Brazilian Portuguese) Datenbank: BVMI, www.musikindustrie.de Doja Cat "Woman" | IFPI, ifpi.dk Award, BPI (באנגלית) Trofeoversikt - IFPI - Gull og Platina (ב־) The Official New Zealand Music Chart, THE OFFICIAL NZ MUSIC CHART (באנגלית) "Portuguese single certifications – Doja Cat – Woman" Les certifications, SNEP (ב־) IFPI Charts, web.archive.org, ‏2021-10-11
קקדו

קקדו (שם מדעי: Cacatua) הוא עוף ממשפחת הקקדואיים. הסוג קקדו מונה 11 מינים שונים. הידועים שבהם: קקדו צהוב-ציצית, קקדו אמברלה וקקדו גאלה (ורוד חזה). מוצאם של הקקדו באוסטרליה ומשקלם מגיע לחצי קילוגרם ואף יותר. מזונם העיקרי הוא פירות וגרעינים למיניהם. בשבי, רצוי להאכילם בכופתיות מיוחדות לתוכים גדולים. (ראו קקדו לבן). תוכי זה רועש במיוחד וידוע באינטליגנציה גבוהה מהרגיל. חוקרים שמו לב שקקדו גופין שקיבל טוסט יבש, טבל אותו במים כדי שיתרכך. סוג קקדו (Cacatua) תת-סוג Cacatua Cacatua sulphurea קקדו צהוב-ציצית (Cacatua galerita) Cacatua ophthalmica קקדו לבן או קקדו אמברלה (Cacatua alba) קקדו מולוקי (Cacatua moluccensis) תת-סוג Licmetis קקדו קורלה ארוך מקור (Cacatua tenuirostris) Cacatua pastinator Cacatua sanguinea Cacatua goffiniana Cacatua ducorpsii Cacatua haematuropygia מדיה וקבצים בנושא קקדו בוויקישיתוף קקדו, באתר תוכיאדה (בעברית) קקדו, באתר ITIS (באנגלית) קקדו, באתר NCBI (באנגלית) קקדו, באתר Animal Diversity Web (באנגלית) קקדו, באתר GBIF (באנגלית) תמונות מיני הקקדו מיני הקקדו הנמצאים בספארי, באתר הרשמי של הספארי שברמת גן גרדיאן, מחקר: תוכי קקדו יודעים ליצור "סכו"ם" מהטבע כדי לאכול, באתר הארץ, 3 בספטמבר 2021 גדעון לב, התוכי קקדו גופין מעדן את מזונו על ידי טבילת צנימים במים, באתר הארץ, 14 בדצמבר 2023 ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.